
	KUMMISSJONI TAL-KOMUNITAJIET EWROPEJ


Brussel 12.4.2006
KUMM(2006) 171 finali
2004/0248 (COD)
 
Proposta emendata għal

DIRETTIVA TAL-PARLAMENT EWROPEW U TAL-KUNSILL

li tistabbilixxi r-regoli fuq il-kwantitajiet nominali ta' prodotti ppakkjati minn qabel, li tirrevoka d-Direttivi 75/106/KEE u 80/232/KEE, u li temenda d-Direttiva tal-Kunsill 76/211/KEE

(preżentat mill-Kummissjoni b’mod konformi ma’ l-Artikolu 250 (2) tat-Trattat KE)

2004/0248 (COD)
Proposta emendata għal

DIRETTIVA TAL-PARLAMENT EWROPEW U TAL-KUNSILL

li tistabbilixxi r-regoli fuq il-kwantitajiet nominali ta' prodotti ppakkjati minn qabel, li tirrevoka d-Direttivi 75/106/KEE u 80/232/KEE, u li temenda d-Direttiva tal-Kunsill 76/211/KEE

(Test b'rilevanza għaż-ŻEE)

1.
SFOND

L-adozzjoni tal-proposta – COM(2004) 708 finali
it-25 ta’ Ottubru 2004

Trażmissjoni tal-Proposta lill-Kunsill u l-Parlament Ewropew- 
COM (2004) 708 finali – (2004/0248 (COD) –
skond l-Artikolu 95 tat-Trattat:
it-25 ta’ Ottubru 2004

Opinjoni tal-Kumitat Ewropew Ekonomiku u Soċjali
is-6 ta' April 2005

Opinjoni mill-Parlament Ewropew – l-ewwel qari:
it-2 ta’ Frar 2006

2.
L-GĦAN TAL-PROPOSTA TAL-KUMMISSJONI

Il-proposta timmira li tissimplifika l-leġiżlazzjoni attwali tal-KE li tippreskrivi l-kwantitajiet nominali. Din tiddiregola l-KE attwali u l-leġiżlazzjoni nazzjonali f’dan il-qasam. Bħala eċċezzjoni l-kwantitajiet mandatorji nominali fissi se jibqgħu biss fis-setturi ta’ l-inbid u l-ispirti, li jirriflettu biss dawk il-kwantitajiet l-iktar li huma mibjugħa lill-konsumaturi.

3.
L-OPINJONI TAL-KUMMISSJONI FUQ L-EMENDI ADOTTATI MILL-PARLAMENT EWROPEW

3.1.
Emendi aċċettati mill-Kummissjoni: 1, 2, 8, 10, 11, 13, 14, 16.

Il-Kummissjoni tista’ taċċetta l-emendi li ġejjin bil-kliem propost mill-Parlament Ewropew.

Emenda1 tiddikjara bħala fatt li ttejbet il-protezzjoni tal-konsumatur permezz tad-direttivi ġeneriċi li ġew adottati wara li twaqqfu d-daqsijiet fissi.

Emenda 2, li parti minnha tikkoinċidi mal-premessa 7, tintroduċi referenza għall-fatt li xi kwantitajiet fissi mandatorji nominali għandhom jinżammu għalissa. 

Emenda 8 żżid premessa li hija attwalment standard għat-trażpożizzjoni tad-direttivi.

Emenda 10 tiċċara li r-regoli dwar kwantitajiet nominali fissi ma japplikawx għall-bejgħ fil-ħwienet eżenti mid-dwana.

Emenda 11 tibdel il-klawsola terminatorja ta’ għoxrin sena għall-kwantitajiet nominali fissi għal ċerti setturi permezz ta’ deroga minn klawsola li titlob lill-Kummissjoni biex tirrevedi il-bżonn għal derogi (Emenda 16).

Emenda 13 tħassar ir-referenza għall-artikolu 4 minħabba li l-kwantitajiet obbligatorji nominaligħall-aerosol dispensers se jitneħħew permezz ta’ l-artikolu l-ġdid numru 4 (Emenda 12)
Emenda 14 tħassar ir-rikjesta lill-Istati Membri biex iħejju tabella ta’ korrispondenza u hija konsegwenza ta’ premessa ġdida fl-Emenda 8.

Emenda 16 tintroduċi klawsola ta’ reviżjoni li tirrikjedi rapportaġġ regolari mill-Kummissjoni u dan l-obbligu l-ġdid huwa l-konsegwenza tat-tneħħija tal-klawsola terminatorja permezz ta l-Emenda 11.

3.2.
L-Emendi aċċettati fi prinċipju mill-Kummissjoni: 3, 6, 7, 12, 20. 

Il-Kummissjoni tista’, fil-prinċipju, taċċetta l-Emendi li ġejjin.

Emenda 3 tintroduċi premessa ġdida wara l-premessa 5 li tiddikjara li għandha tinbeda kampanja ta’ informazzjoni dwar l-ipprezzar ta’ l-unità. Il-Kummissjoni tissuġġerixxi kliem iktar ġenerali:
“L-implimentazzjoni tad-Direttiva għandha tiġi akkumpanjata b'iktar informazzjoni għall-konsumaturi u l-industrija biex jitjieb l-għarfien ta’ l-ipprezzar unitarju .”

Emenda 6 tibdel il-premessa 8 li tħeġġeġ il-klawsola terminatorja fuq il-kwantitajiet nominali mandatorji, u minflok tintroduċi il-kunċett tal-klawsola ta’ reviżjoni. Il-Kummissjoni taqbel mal-klawsola ta’ reviżjoni, iżda tissuġġerixxi użu ta’ kliem iktar konsistenti mal-filosofija bażika tal-proposta li l-iffissar tal-kwantitajiet nominali mandatorji hija deroga għall-prinċipju tad-deregolamentazzjoni; barra minn hekk, il-premessa għandha tiċċara li għal dawk is-setturi fejn minkejja li dawn il-kwantitajiet nominali mandatorji huma fissi, għandhom jissemmew biss dawk il-kwantitajiet li l-iktar jinbigħu lill-konsumaturi. 

“Minħabba li ż-żamma tal-kwantitajiet nominali mandatorji għandha titqies bħala deroga, din għanda tkun evalwata mill-ġdid perjodikament fid-dawl ta’ l-esperjenza u sabiex tilħaq il-ħtiġijiet tal-konsumaturi u tal-produtturi. Għal dawn is-setturi, il-leġiżlazzjoni Komunitarja eżistenti għandha tkun adattata, b'mod partikolari sabiex tillimita l-kwantitajiet nominali fissi tal-Komunità biss għal dawk li l-aktar jinbigħu lill-konsumaturi.
Permezz ta’ l-Emenda 7 l-Parlament iżid sentenza oħra fil-premessa 9 li tesprimi t-tħassib dwar il-kwalità tat-tikkettjar ta’ kwantità, li tħossha wkoll il-Kummissjoni, dwar l-implimentazzjoni tad-Direttiva 76/211, Anness 1, punt 3 dwar ir-rekwiżiti meterjoloġiċi għall-prodotti ppakkjati minn qabel. Madankollu, il-Kummissjoni ma taqbilx ma’ l-idea espressa mill-Parlament fl-Emenda tiegħu li l-kwantitajiet nominali fissi jipproteġu l-konsumaturi vulnerabbli. Barra minn hekk, il-ħtieġa li jitjieb it-tikkettjar biex jinqara aħjar għandu jkun is-suġġett ta’ premessa separata

Premessa 9 “Sabiex it-trasparenza titmexxa ‘l quddiem, il-kwantitajiet nominali għall-prodotti ppakkjati għandhom jiġu inklużi f'test leġislattiv wieħed, u d-Direttivi 75/106/KEE u 80/232/KEE għandhom jiġu rrevokati.

Premessa 9bis: Sabiex tiżdied il-protezzjoni għall-konsumaturi, b'mod partikolari il-konsumaturi vulnerabbli, bħal ma huma dawk b'diżabilità u x-xjuħ, għandha tingħata attenzjoni xierqa għall-indikazzjonijiet ta’ piż u volum fuq it-tikkettjar tal-prodott għall-konsumatur biex dawn ikunu jistgħu jinqraw b’mod iktar faċli u iktar viżibbli fuq il-pakkettjar minn qabel fil-kundizzjonijiet normali ta’ preżentazzjoni. 
Emenda 12 għandha l-ħsieb li tħassar il-kwantitajiet nominali fissi għall-prodotti mibjugħa fl-aerosol dispensers. Il-Kummissjoni taqbel, iżda kliem l-Emenda għandu jsir teknikament konformi mat-termini li jintużaw fid-Direttiva ta’ l-Aerosols Dispenser 75/324/KEE:

“1. L-aerosol dispensers għandhom jindikaw il-kapaċità totali nominali tal-kontenitur. L-indikazzjoni għandha tkun b'tali mod li ma toħloqx konfużjoni mal-volum nominali tal-kontenut. 

2. B'deroga mill-Artikolu 8 (1) (e) tad-Direttiva tal-Kunsill 75/324/KEE, prodotti li jinbigħu f' aerosol dispensers m'hemmx għalfejn ikunu mmarkati bil-piż nominali tal-kontenut tagħhom. 
Emenda 20 għandha żżid 2 daqsijiet oħra għall-firxa ta’ l-ispirti. Dan intalab mill-industrija wkoll. Il-Kummissjoni taqbel. Madankollu, sabiex it-terminoloġija tikkonforma mar-Regolament tal-Kunsill dwar ix-Xorb ta’ l-Ispirti (Reg. 1576/89), it-terminu “Spirti” użat mill-Parlament għandu jinbidel f’“Xorb ta’ l-Ispirti”.
“Xorb ta’ l-Ispirti

Fil-medda bejn 100ml sa 2000ml id-9 daqsijiet li ġejjin biss:

Ml: 100 — 200 — 350 — 500 — 700 — 1000 — 1500 — 1750 — 2000”
3.3.
Emendi li l-Kummissjoni m’aċċettatx 4, 5, 9, 15, 17, 18, 19, 21, 22, 23, 24, 25, 26, 27, 28, 29, 30, 31, 32, 33.

Il-Kummissjoni ma taċċettax l-Emenda 4 li żżid premessa ġdida li tgħid li “studju devot għall- impatt tad-direttiva” turi r-relevanza ta’ daqsijiet fissi għall-konsumaturi vulnerabbli għar-raġunijiet li ġejjin:

· Ir-referenza għal “studju” hija vaga wisq. 

· L-istudju mill-PE dwar l-impatt ma wassalx dan il-punt b’mod konvinċenti. L-evalwazzjoni ta’ l-impatt mill-Kummissjoni ma tappoġġjax il-konklużjonijiet ta’ l-impatt ta’ evalwazzjonital-PE. 

· Il-konsumaturi vulnerabbli mhux se jsiru inqas vulnerabbli permezz tar-regoli mandatorji fuq id-daqsijiet tal-pakketti. Li wieħed jara l-pakkett fih inniffsu ma jippermettix li jkun jaf il-kontenut propju, u bħala perċezzjoni huwa influwenzat sew mill-materjal tal-pakkettjar (tetra-pack, plastik, ħġieġ), it-tip ta’ kontenitur (li jintuża darba biss, li jista’ jerġa jintuża) u l-forma tal-pakkett (tond, kwadru). Il-konsumaturi għalhekk għandhom jaqraw l-indikazzjonijiet tal-kontenuti.

Il-Kummissjoni ma taċċettax l-Emenda 5 fuq il-bażi li mhemmx evidenza li l-liberalizzazzjoni tagħti lok għal-proliferazzjoni tad-daqsijiet tal-pakketti u kumplikazzjonijiet fis-suq; b’mod partikolari mhux fis-setturi li jrid iżid il-Parlament. Lanqas mhu stabbilit li hemm impatt fuq l-ambjent.

Emenda 9 teżenta numru ta’ setturi mill-ambitu ta’ l-Artikolu 1 tad-Direttiva u tiddikjara li għal dawn is-setturi se tkompli tapplika l-leġiżlazzjoni nazzjonali . Il-Kummissjoni ma taqbilx għax mhemmx evidenza għall-bżonn biex dawn is-setturi jiġu rregolati. Barra minn hekk, id-Direttiva m’għandiex tipperikola l-kunċett tas-Suq Intern billi tippermetti derogi nazzjonali, li jistgħu, ma jiġux applikati xorta waħda lill-prodotti mmanifatturati legalment jew mqiegħda fis-suq minn Stat Membru ieħor. 

Emenda 15 tintroduċi reġim tranżitorju għal dawk il-prodotti li għalihom il-Parlament jipproponi li jintroduċi regolament dwar il-kwantitajiet nominali mandatorji. Waqt li l-Kummissjoni tirrifjuta l-idea li tirregola setturi ġodda, topponi ukoll id-dispożzzjoni għal perjodu tranżitorju.
Emenda 17 tintroduċi daqsijiet għall-kwantitajiet nominali mandatorji għall-ħalib għax-xorb, li għalih attwalment mhemmx daqsijiet mandatorji ffissati fil-livell ta’l-UE. Xi Stati Membri għandhom firxiet nazzjonali, jew mandatorji jew volontarji għall-produtturi lokali. Iżda l-liġi nazzjonali qatt mhi applikata lill-prodotti mmanifatturati legalment jew mqiegħda fis-suq fi Stati Membri oħra. Ma tressqet l-ebda raġuni valida li tiġġustifika l-ħtieġa li jiġi introdott regolament fil-livell Komunitarju dwar il-kwantitajiet nominali mandatorji għall-prodotti tal-ħalib.

Emenda 18 u Emenda 19 jirriflettu kwantitajiet nominali mandatorji tar-Renju Unit li jirriflettu l-pinti għall-ħalib. Kif il-Kummissjoni tirrifjuta l-Emenda 17, anke l-Emendi 18 u 19 għandhom jiġu rrifjutati.
L-Emendi 21, 22, 23, 24 u 25 jitolbu l-introduzzjoni ta’ daqsijiet mandatorji f’ħames setturi ġodda, li għalihom attwalment mhemmx daqsijiet madatorji ffissati fil-livell ta’ l-UE. Xi Stati Membri għandhom firxiet nazzjonali, jew mandatorji jew volontarji għall-produtturi lokali. Iżda l-liġi nazzjonali qatt mhi applikata lill-prodotti mmanifatturati legalment jew mqiegħda fis-suq fi Stati Membri oħra. Ma tressqet l-ebda raġuni valida li tiġġustifika l-ħtieġa li jiġi introdott regolament fil-livell Komunitarju dwar il-kwantitajiet nominali mandatorji għall-prodotti tal-ħalib.

L-Emendi 26, 27, 28, 29 u 30 jikkonċernaw id-definizzjonijiet tal-ħames setturi ġodda. Minħabba li l-Kummissjoni hija kontra l-iffissar tad-daqsijiet mandatorji għal dawn is-setturi, mhemmx bżonn li jiġu ddefiniti fil-proposta.

Emenda 31 tikkoreġi d-definizzjoni ta' ċerti prodotti kożmetiċi msemmija fil-punt 4 ta' l-Anness li kieku jkunu eżentati mill-kwantitajiet nominali fissi kieku prodotti bħal dawn jinbigħu fl-aerosol dispensers. Madankollu, il-Parlament neħħa l-prinċipju tal-kwantitajiet nominali fissi għal prodotti mibjugħa fl-aerosol dispensers (Emendi 8, 12 u 13). Bħala konsegwenza, mhemmx bażi biex jinżamm il-punt 4 fl-Anness.
Emenda 32 tneħħi il-butir u l-kafé mill-Emenda 9, iżda żżomm is-setturi l-oħra msemmija fl-Emenda 9, li tibqa’ inaċċettabbli għall-Kummissjoni.

Emenda 33 iżżid żewġ valuri tat-300 u 330 ml, li jintużaw fl-Iżvezja, fil-firxa għall-ħalib għax-xorb fl-Emenda 17, li tibqa’ inaċċettabbli għall-Kummissjoni.

4.
PROPOSTI OĦRA

Fil-qafas ta’ ħidma tar-reviżjoni regolatorja tad-direttivi ta’ l-armonizzazzjoni vertikali fl-aħħar tad-disgħinijiet dwar il-kafé u z-zokkor li jinħallu, il-Kummissjoni pproponiet li jitneħħew il-firxiet eżistenti tal-kwantitajiet nominali, iżda l-Parlament oppona. F’konċiljazzjoni, id-direttivi vertikali kienu mmodifikati finalment, bil-Kummissjoni taċċetta li tipproponi kwantitajiet nominali għal dawn il-prodotti fil-leġiżlazzjoni orizzontali dawr il-kwantitajiet nominali għall-prodotti ppakkjati minn qabel. B’konsegwenza ta’ dan, meta fl-2004, il-Kummissjoni introduċiet il-proposta attwali, li tipproponi li tneħħi regolament ta’ kwantitajiet nominali, għamlet eċċezzjoni għal dawn il-prodotti.
L-impenn tal-Kummissjoni kien ukoll dawr iċ-ċikwejra li tinħall iżda fl-istess waqt dan is-settur talab li ma jkollux kwantitajiet nominali mandatorji.

Servej mis-servizzi tal-Kummissjoni f’Diċembru ta’ l-2005 juri li l-maġġoranza ta’ l-Istati Membri m’għadx baqalhom regolamentazzjoni u m’għadhomx jinfurzaw ir-regolamentazzjoni nazzjonali eżistenti għal dawn is-setturi. Fl-assenza ta’ raġunijiet qawwija li jitolbu l-introduzzjoni mill-ġdid tal-kwantitajiet nominali mandatorji għal dawn il-prodotti, u f’konformità ma’ l-emfasi ġdida ta’ politika dwar is-simplifikazzjoni u regolamenti aħjar, il-Kummissjoni tipproponi li telimina l-punt 2 mill-Anness u biex iżżomm skond dan, id-definizzjonijiet taż-“zokkor abjad” u “il-kafé li jinħall” fil-punt 3 ta’ l-Anness. B’konsegwenza ta’ dan, il-punt 3 ta’ l-Anness jsir il-punt ġdid 2.
5.
Proposta emendata

Minħabba l-Artikolu 250(2) tat-Trattat KE, il-Kummissjoni temenda l-abbozz kif indikat hawn fuq.

